Държавен вестник, бр. 60, 2024 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  60
7.2.3. Молекулярно-генетични изследва­
ния – провеждат се във високо специализи­
рани сертифицирани лаборатории, каквато за 
нашата страна е Националната референтна ла­
боратория (НРЛ) по туберкулоза към НЦЗПБ
в София. Идентификацията до вид се осъщест­
вява чрез линейно-хибридизационни методи 
(LPAs; LineProbeAssays) – комерсиални PCR 
тестове, базирани на технологията DNA-
STRIP®, разработени за идентификация на 
най-разпространените и имащи отношение 
към човешката патология НТМ. След ДНК 
изолация от чиста култура с последваща 
амплификация на ген 23S рРНК и обратна 
хибридизация към специфични олигонуклео­
тиди, имобилизирани на мембранен стрип, се 
визуализира и отчита крайният продукт. При­
лагат се 2 вида тестове, които могат да се 
извършват независимо един от друг и взаимно 
се допълват:
• GenoType® Mycobacterium CM (Common 
Mycobacteria) – позволява едновременната 
идентификация на МТВ и най-често сре­
щаните НТМ: M. kansasii, M. xenopi, M. 
gordonaе, M. marinum, M. ulcerans, M. avium, M. 
intracellulare, M. scrofulaceum, M. malmoense, M. 
chelonae, M. fortuitum, M. abscessus, M. interjectum, 
M. peregrinum;
• GenoType® Mycobacterium AS (Additional 
Species) – позволява независима идентифи­
кация на допълнителни видове НТМ, има­
щи отношение към човешката патология: 
M. genavense, M. simiae, M. ulcerans, M. celatum, 
M. haemophilum, M. smegmatis, M. mucogenicum, 
M. goodii, M. lentiflavum, M. heckeshomense, 
M. szulgai, M. flei, M. gastrii, M. asiatiсum, 
M. shimoidei.
7.2.4. Тестове за лекарствена чувствител­
ност (ТЛЧ) – приложими са при ограничен 
брой лекарства (макролиди, рифампицин, 
аминогликозиди) и трябва да се провеждат в 
съответствие с препоръчаните методи съгласно 
международните стандарти и приетите на­
ционални ръководства само в сертифицирани 
лаборатории (НРЛ по туберкулоза).
Изследването на чувствителността на НТМ 
към макролиди и амикацин (и рифампицин 
за M. kansasii) е с клинична значимост, тъй 
като резистентността към тези лекарства е 
свързана с неблагоприятен изход от лечение­
то с тези медикаменти. При MAC има ясна 
връзка между изходната чувствителност към 
макролиди на изолирания щам – причинител 
на НТМ-ББ, и изхода от лечението с обичайно 
прилаганите терапевтични режими, съдър­
жащи рифампицин, етамбутол и макролид.
Връзката между in vitro резултатите и in vivo 
ефекта от лечението при M. abscessus по същия 
начин е най-очевидна за макролидите и ами­
кацин. Резистентността към макролиди може 
да бъде установена при първоначалния ТЛЧ – 
т. нар. мутационна резистентност, дължаща се 
на мутация в 23S рибозомния РНК ген; или 
се развива най-малко 14 дни след започване 
на режим, съдържащ макролиди – т. нар. ин­
дуцируема резистентност, медиирана от гена 
erm, характерна за някои от подвидовете на 
M. abscessus.
8. Критерии за диагноза на НТМ-ББ
Критериите за диагноза на НТМ-ББ са 
формулирани в насоките на Американското 
торакално общество (ATS) и Обществото по 
инфекциозни болести на Америка (IDSA) от 
2007 г., като се разделят на клинични, рент­
генологични и микробиологични.
Таблица 2. Клинични, рентгенологични и микробиологични критерии за диагноза на белодробно 
заболяване от нетуберкулозни микобактерии
Клинични
Белодробни или системни симптоми
Изисква се 
наличие и на 
двата вида 
критерии
Рентгенологични
Нодуларни или кухинни засенчвания на рентгенография на гръден 
кош или наличие на бронхиектазии с множество малки възли 
на компютърна томография с висока разделителна способност
и
Изключване на други диагнози с подходящи изследвания
Микробиологични* Положителни резултати от културелни изследвания на най-малко две отделни 
проби от храчки. Ако резултатите не са в подкрепа на диагнозата, да се обсъдят 
повторни микроскопски изследвания за КУБ и културелни изследвания на храчки
или
Положителен резултат от културелно изследване на поне една бронхиална про­
мивка или лаваж
или
Трансбронхиална или друга белодробна биопсия с микобактериални хистологични 
характеристики (грануломатозно възпаление или КУБ) и положително културел­
но изследване за НТM или биопсия, показваща микобактериални хистологични 
характеристики (грануломатозно възпаление или КУБ) и една или повече храчки 
или бронхиални промивки, които са културелно положителни за НTМ
КУБ: киселиноустойчиви бактерии; НTM: нетуберкулозни микобактерии; НТМ-ББ: белодробна болест 
от НТМ.
* При установяване на 2 положителни културелни изследвания изолатите трябва да са от същия вид 
НTM (или подвид в случай на M. abscessus), за да отговарят на критериите за заболяване.